જાનકીબેનથી રહેવાયું નહિ.. અશરફ કંઈ પણ જવાબ આપ્યા વગર બેસી રહ્યો. તેની આંખોમાં પેહલા જેવો આનંદ કે ઉત્સાહ જોવાતા નહોતા. જાનકીબેને પાસે જઈ ફરીથી પૂછ્યું, “અશરફ, કંઈ બોલતો કેમ નથી?” અશરફના ચોળાયેલા કપડાં અને ઉતરેલો નિરાશ ચહેરો કંઈક નિરાશામય ઘટનાની ચાડી ખાતા હતા. જાનકીબેને વધારે પૂછ્યા વગર ભણાવવાનું શરૂ કર્યું. પણ અશરફ સૂનમૂન એક જ જગ્યાએ બેસી રહ્યો. શાળા પૂરી થતા જાનકીબેન અશરફ પાસે આવ્યા અને ફરી પૂછ્યું, “કેમ કંઈ બોલતો ન..?” હજી વાક્ય પૂરું કરે એ પેહલા જ અશરફ ડૂસકા લઇ રડવા લાગ્યો.